# **DĖL ROKIŠKIO RAJONO SAVIVALDYBĖS SOCIALINIO BŪSTO PARDAVIMO**

# 

# 2018 m. gruodžio 21 d. Nr. TS-

# Rokiškis

# 

# Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi ir Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1 punktu, Rokiškio rajono savivaldybės taryba  n u s p r e n d ž i a:

# 1. Leisti parduoti Rokiškio rajono savivaldybei nuosavybės teise priklausantį socialinį būstą (unikalus Nr. 7398-1001-7015:0100; bendras plotas – 17,59 kv. m. su 5,37 kv. m. bendro naudojimo patalpomis), esantį Taikos g. 23-308B, Rokiškio m., L. Š.

2. Nustatyti, kad šio sprendimo 1 punkte įvardinto parduodamo savivaldybės būsto pardavimo kaina yra ~~2200 eurų (du tūkstančiai su šimtai eurų)~~ 2320 eurų (du tūkstančiai trys šimtai dvidešimt eurų).

1. ~~Įgalioti savivaldybės administracijos direktorę Natašą Aleksiejevą pasirašyti nekilnojamojo turto pirkimo-pardavimo sutartį~~.
2. Pripažinti netekusiu galios Rokiškio rajono savivaldybės tarybos 2018 m. lapkričio 30 d. sprendimą Nr. TS-263 „Dėl Rokiškio rajono savivaldybės socialinio būsto pardavimo“.

Sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

# 

# 

Savivaldybės meras                                                                                           Antanas Vagonis

# Ernesta Jančienė

Rokiškio rajono savivaldybės tarybai

# **SPRENDIMO PROJEKTO ,, DĖL ROKIŠKIO RAJONO SAVIVALDYBĖS SOCIALINIO BŪSTO PARDAVIMO” AIŠKINAMASIS RAŠTAS**

**Parengto sprendimo projekto tikslai ir uždaviniai.**

Vadovaujantis Lietuvos Respublikos paramos būstui įsigyti ar išsinuomoti įstatymu leisti parduoti Rokiškio rajono savivaldybei nuosavybės teise priklausantį socialinį būstą, esantį Taikos g. 23-308B, Rokiškio m.

**Šiuo metu esantis teisinis reglamentavimas.**

Lietuvos Respublikos paramos būstui įsigyti ar išsinuomoti įstatymas.

**Sprendimo projekto esmė.**

Rokiškio rajono savivaldybei nuosavybės teise priklausantis socialinis būstas, esantis Taikos g. 23-308B, Rokiškio m., yra 17,59 kv. m. bendro ploto bendrabučio tipo kambarys su 5,37 kv. m. bendro naudojimo patalpomis. Šalia esantis kambarys yra privatizuotas, savininkės yra dvi nepilnametės seserys, kuriuos šiuo metu gyvena Obelių vaikų globos namuose. Turto administratoriumi paskirti Obelių vaikų globos namai.

Įvertinus, kad investicijos atskirti elektros ir vandens įvadus būste netikslingos, vadovaujantis Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 1 punktu, buvo kreiptasi į Obelių vaikų globos namus, kaip nepilnametės įstatyminį globėją, su siūlymu įsigyti Rokiškio rajono savivaldybei priklausantį socialinį būstą, esantį Taikos g. 23-308, Rokiškio m., sudarant galimybę pertvarkyti bendrabučio tipo kambarius į butą. Obelių vaikų globos namai sutiko įsigyti siūlomą socialinį būstą, nepilnametės globotinės nuosavybėn.

Lėšos, gautos pardavus savivaldybės būstus atskaičius su savivaldybės būsto vertės nustatymu susijusias išlaidas, pervedamos į savivaldybės biudžetą ir naudojamos socialinio būsto fondo plėtrai.

**Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos ir sudaryta galimybė greta esančio būsto savininkams įsigyti būstą, kad būtų sudarytos sąlygos bendrabučio kambarius pertvarkyti į butą.

**neigiamos** – nebus.

**Kokia sprendimo nauda Rokiškio rajono gyventojams.**

Tiesioginės naudos Rokiškio rajono gyventojams nebus.

**Finansavimo šaltiniai ir lėšų poreikis**.

# Sprendimo įgyvendinimui savivaldybės biudžeto lėšų nereikės, nes savivaldybės išlaidos, susijusios su parduodamo savivaldybės būsto vertės nustatymu, įskaitomos į būsto pardavimo kainą.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus

vyriausioji specialistė Ernesta Jančienė